Kichwa: Coronavirus: Vijana hawana uwezo wa ''kuiepuka', WHO yaonya\nKwa kuzingatia jina la hapo juu la makala ya kuwaziwa, fikiria makala.\n
Vijana katika nchi nyingi wamekua wakipuuza tahadhari za kiafya zinazotolewa kuhusu coronavirus

Chaguo lililofanywa na vijana linaweza kuwa  "tofauti kati ya maisha na kifo cha mtu fulani",  Mkurugenzi Mkuu wa WHO Tedros Adhanom Ghebreyesus  amesema.

Zaidi ya wagonjwa  11,000 yatari wamekwishafariki duniani kutokana na Covid-19 ambao ni  ugonjwa unaoshambulia mfumo wa kupumua. 

Kwa ujumla takriban  wagonjwa  250,000 wamepatikana na virusi vya corona. 

Mkuu wa WHO -Tedros Adhanom Ghebreyesus amewaambia vijana hawana uwezo wa kuepuka, virusi vinaweza kuwaweka hospitalini kwa wiki kadhaa au hata kuwaua

Tamko la Mkuu wa WHO linafuatia taarifa kuwa vijana katika nchi nyingi wamekua wakipuuza tahadhari za kiafya zinazotolewa kuhusu coronavirus  katika nchi zao , kwasababu uapatikanaji wa   virusi hivyoumekua ni miongoni mwa watu wenye umri mkubwa zaidi. 

Milipuko wa coronavirus ulirekodiwa kwa mara ya kwanza nchini Uchina mwezi Disemba. Lakini kwa sasa kitovu cha janga hilo ni Ulaya.

Nchini Italia-ambako virusi vimewauwa watu zaidi ya nchi nyingine - idadi ya vifo imefikia hadi watu 627  siku ya Ijumaa,  na hivyo kufikia jumla ya vifo 4,032,  na kuifanya kuwa ndio siku ya vifo zaidi kuwahi kushuhudiwa katika nchi moja tangu mlipuko huo uanze

unaweza pia kusoma:

WHO imesema nini ?

Akizungumza  katika mkutano na waandishi wa habari kupitia mtandao kutoka makao makuu ya WHO  mjini Geneva, Bwana Tedros amesema: " Ingawa wazee ndio wanaoathiriwa vibaya na virusi, vijana sio salama."

Aliongeza kuwa: " Nina ujumbe kwa vijana : ' Hamuna uwezo wa kuepuka, virusi vinaweza kukuweka hospitalini kwa wiki kadhaa au hata kukuua.  Hata kama hauugui  chaguo lako la ni wapi unakotaka kwenda  linaweza kuleta tofauti kati ya kifo na maisha kwa mtu mwingine' 

Bwana Tedros amepongeza  kupungua kwa visa vya voronavirus katika mji wa Uchina wa  Wuhan-ulikoanzia mlipuko wa virusi hivyo, ambako siku ya Alhamisi hawakuwa na kisa hata kimoja cha coronavirus.

Vijana wengi duniani wanasemekana kuendelea kuponda raha katika sherehe...